Filip Gustavsson

Filip Gustavsson (* 7. jún 1998, Skellefteå, Švédsko) je švédsky hokejový brankár aktuálne pôsobiaci v tíme Ottawa Senators v National Hockey League.

V roku 2016 získal cenu za najlepšieho brankára na Majstrovstvách sveta juniorov do 18 rokov, kde Švédsko priviedol k striebornej medaile. V roku 2018 sa stal najlepším brankárom Majstrovstiev sveta juniorov v ľadovom hokeji do 20 rokov, kde taktiež získal striebornú medailu. V tom istom roku bol taktiež súčasťou švédskeho seniorského reprezentačného výberu, ktorý získal zlatú medailu na Majstrovstvách sveta v ľadovom hokeji 2018.

Kariéra

Juniorské súťaže 
Filip Gustavsson v súčasnosti patrí medzi najväčšie nádeje švédskeho hokeja. Zaskvel sa už v juniorských súťažiach, keď ako 15-ročný získal zlatú medailu a cenu za najlepšieho brankára v švédskom turnaji hokejových nádejí do 15 rokov TV-Pucken.

O rok neskôr sa stal jednotkou švédskej reprezentácie do 17 rokov na turnaji World Hockey Challange U17, kde získal bronzovú medailu a bol súčasťou All-Star Teamu turnaja.

V roku 2016 sa zúčastnil na dvoch vrcholových juniorských turnajov: Majstrovstiev sveta do 18 rokov a Hlinka Gretzky Cupu. Na oboch turnajoch získal striebornú medailu.

Kvôli veľkej vyťaženosti na reprezentačnej úrovni bola Gustavssonova klubová kariéra podstatne užšia ako je vo zvyku medzi mladými švédskymi gólmanmi. V juniorke do 18 rokov odchytal iba 37 zápasov behom troch rokov a v juniorke do 20 rokov odchytal iba 40 za celkových päť rokov. Napriek tomu však jeho talent zaujal zámorských scoutov a v roku 2016 bol v 2. kole (celkovo 55.) draftovaný tímom NHL - Pittsburghom Penguins. Pred odchodom do zámoria ešte krátko pôsobil v najvyššej švédskej súťaži Svenska hockeyligan ako prvý brankár tímu Luleå HF. V 22 zápasoch si pripísal 91,8% úspešnosť zákrokov a 3 čisté kontá.

Gustavsson získal aj striebornú medailu na Majstrovstvá sveta juniorov v ľadovom hokeji do 20 rokov. Aj na šampionáte do 18 aj do 20 rokov bol zároveň najlepším brankárom súťaží.

NHL 
Predtým než Gustavsson začal pôsobiť v zámorí, bol súčasťou väčšej výmeny a jeho práva získala Ottawa Senators. Neodohral tak za tím, ktorý ho draftoval ani jeden zápas.,

Do Kanady sa presťahoval v roku 2018, kde začal nastupovať za tím AHL - Belleville Senators. Avšak tu sa musel adaptovať na nový spôsob hokeja. Jeho čísla boli prvotne podpriemerné (v sezóne 2018/2019 mal napríklad 88,7% úspešnosť zákrokov v 31 zápasoch) a o miesto sa delil s druhým švédskym brankárom Marcusom Högbergom. V súčasnosti Gustavsson zastáva popri úlohe brankárskej trojky v Ottawe pozíciu hlavného brankára Bellevillu. V sezóne 2021/2022 si pripísal 91,5%  úspešnosť zákrokov v 20-tich zápasoch.

V NHL debutoval v roku 2020, kde zasiahol do 9-tich duelov, z ktorých 5 vyhral a prehral jediný. Jeho úspešnosť zákrokov sa vyšplhala až na 93,3%. Formu však nepotvrdil v sezóne 2021/2022, kde v 18-tich zápasoch získal iba 89,2% úspešnosť zákrokov a zatienil ho tak švédsky krajan Anton Forsberg, ktorý si upevnil pozíciu jednotky.

Pred sezónou 2022/2023 prebiehali špekulácie, ktoré rátali s Gustavssonom ako novou dvojkou Senators. Očakávaný bol totiž odchod súčasnej dvojky Matta Murrayho, ktorý nenaplnil očakávania klubu, ktorý v ňom videl potenciálnu dlhoročnú jednotku.

Gustavsson bol napokon vymenený do tímu Minnesota Wild za veterána Cama Talbota, ktorý mal zaujať pozíciu novej jednotky Senators. 

Gustavsson sa v sezóne 2022/2023 blysol v drese Wild výbornou výkonosťou, keď si pripísal až 93,1% úspešnosť zákrokov v 39 zápasoch a výrazne prispel k postupu Minnesoty do Play-Off. V bránke jednoznačne predčil skúseného Marca-Andrého Fleuryho, ktorý ešte v predošlej sezóne bol videný ako jasná jednotka Wild. Po sezóne

Štýl 
Webový portál futureconsiderations.ca označil v roku 2016 Gustavssonov štýl ako kombináciu atletiky a reflexívnosti. Má veľmi silnú lapačku a dobre sa presúva po ľade. Nedovoľuje mnoho dorážok a je v bránkovisku veľmi pokojný. Gustavsson bol portálom považovaný za najväčší švédsky brankársky talent generácie narodenej v roku 1998.

Kontrakt 
Gustavsson bol upísaný tímu Ottawe Senators na rovine vstupného dvojcestného kontraktu do konca sezóny 2022/23. Ročne mu zmluva na úrovni NHL vyniesla 787 500 amerických dolárov.

Po skončení nováčikovskej zmluvy (už ako člen Minnesota Wild) podpísal novú profesionálnu jednocestnú trojročnú zmluvu v hodnote 3,75 milióna dolárov ročne.

Štatistiky v NHL

Referencie 

Švédski hokejoví brankári
Hráči Ottawa Senators
Hráči Luleå HF
Hráči Södertälje SK
Brankári Ottawa Senators
Brankári Minnesota Wild